**ПОЈЕДНОСТАВЉЕЊЕ ПОСТУПКА УПИСА У ИМЕНИК КОМОРЕ МЕДИЦИНСКИХ СЕСТАРА И ЗДРАВСТВЕНИХ ТЕХНИЧАРА СРБИЈЕ**

|  |  |
| --- | --- |
| **Назив административног поступка** | Упис у именик Коморе медицинских сестара и здравствених техничара Србије |
| **Шифра поступка** | 04.09.0001 |
| **Регулаторно тело**  **(надлежно за спровођење препоруке)** | Министарство здравља  Kомора медицинских сестара и здравствених техничара Србије |
| **Правни оквир којим је уређен административни поступак** | * Закон о здравственој заштити („Сл. гласник РС“, брoj 25/19) * Закон о коморама здравствених радника („Сл. гласник РС“ бр. 107/05, 99/10 и 70/17-УС) * Статут Коморе медицинских сестара и здравствених техничара Србије („Сл. гласник РС“ бр. 15/06, 21/08, 69/08, 10/12 и 85/15) |
| **Прописи које треба променити/донети/укинутида би се спровеле препоруке** | 1. Статут Коморе медицинских сестара и здравствених техничара Србије („Сл. гласник РС“ бр. 15/06, 21/08, 69/08, 10/12 и 85/15) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове подносиоцима захтева, на шта указује недовољна правна уређеност поступка што доприноси правној несигурности странака у поступку, непотребно бројна документација, коју подносилац захтева доставља, уз непоштовање обавезе прибављања података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Подносиоци подносе захтев на обрасцу припремљеном од стране надлежног органа, који не садржи све потребне информације, потребне подносиоцу за припрему захтева и документације која се уз захтев подноси. Подносиоцима захтева није омогућено подношење захтева и издавање акта електронским путем. Такође, надлежни орган не објављује податке из именика о члановима Коморе.  Анализом поступака различитих комора здравствених радника установљено да је да надлежне коморе спроводе неуједначено исте поступке, иако је основ за спровођење тих поступака прописан заједничким прописима са једнако прописаним условима. Из тог разлога, намеће се потреба за успостављањем једнаког приступа у тумачењу прописа и спровођењу поступака од стране надлежних комора здравствених радника. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | Х |  | 1 | | **Документација** |  | | | | *Елиминација документације* |  | Х |  | | **Утврђивање правног основа и потребне документације** |  | | | | *Прописивање начина утврђивања услова идокументације, која се доставља* | Х |  | 1 | | **Образац административног захтева** |  | | | | *Унапређење обрасца захтева* | Х |  | 1 | | **Електронско подношење захтева и достављање акта** |  | Х |  | | **Евиденције** |  | | | | *Објављивање и ажурирање постојеће евиденције* | X |  | 1 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/18), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   * **Документ 3: Извод из матичне књиге држављана/Уверење о држављанству**   Извод из матичне књиге рођених потражује се у поступку ради достављања података о држављанству подносилаца захтева за упис у именик Коморе медицинских сестара.  Предлаже се прибављање података по службеној дужности од МУП-а, које је могуће спровести на један од следећих начина, зависно од тренутне доступности потребних података:     * + - * Путем Информационог система за размену података из регистара преко Сервисне магистрале органа;       * Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме подносиоца захтева, ЈМБГ).  **РАДНА ГРУПА ЈЕ САГЛАСНА СА ПРЕПОРУКОМ.**   * **Документ 5: Уверење о положеном стручном испиту или Потврда о положеном стручном испиту**   Наведени документ је доказ о стручној оспособљености медицинских сестара и здравствених техничара, односно доказ да су положили стручни испит. Документ подноси медицинска сестра или здравствени техничар, који није поднео захтев за упис у Именик у складу са законом и то најкасније даном започињања обављања приправничког стажа.  Предлаже се прибављање података по службеној дужности од Министарства здравља као издаваоца документа, које је могуће спровести на један од следећих начина, зависно од тренутне доступности потребних података:   * Путем Информационог система за размену података из регистара преко Сервисне магистрале органа; * Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  Како би се ово омогућило, потребно је од подносиоца захтева затражити следеће неопходне информације: ЈМБГ и број и датум издавања Уверења односно Потврде о положеном стручном испиту.  Комора ће вршити размену података са Министарством здравља преко „FTP-A“ ( file transfer protocol-a) или „VPM-A“ (виртуелне приватне мреже).  **За примену ове препоруке, ради обезбеђења правне сигурности, транспарентности и усклађености прописа, потребна је измена и допуна Статута Коморе медицинских сестара и здравствених техничара Србије („Сл. гласник РС“ бр. 15/06, 21/08, 69/08, 10/12 и 85/2015). Пре измене прописа, орган ће без одлагања приступити примени ЗОУП-а и размени података по службеној дужности.**  **Пре измене прописа, орган ће без одлагања приступити примени ЗОУП-а и размени података по службеној дужности.**  **РАДНА ГРУПА САГЛАСНА СА ПРЕПОРУКОМ**   * **Документ 8: Уверење о незапослености**   Уверење о незапослености достављају само незапослена лица подносиоци захтева како би се ослободили плаћања накнаде.  Предлаже се прибављање података по службеној дужности од Националне службе за запошљавање које је могуће спровести на један од следећих начина, зависно од тренутне доступности потребних података:     * Путем Информационог система за размену података из регистара преко Сервисне магистрале органа; * Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме подносиоца захтева, ЈМБГ уз изјаву о заштити података).  **За примену ове препоруке, ради обезбеђења правне сигурности, транспарентности и усклађености прописа, потребна је допуна Статута Коморе медицинских сестара и здравствених техничара Србије („Сл. гласник РС“ бр. 15/06, 21/08, 69/08, 10/12 и 85/2015). Пре измене прописа, орган ће без одлагања приступити примени ЗОУП-а и размени података по службеној дужности.**  **РАДНА ГРУПА ЈЕ САГЛАСНА СА ПРЕПОРУКОМ.**   * 1. **Документација**   ***Елиминација документације***  Члан 168. Закона о здравственој заштити прописује да здравствени радник може самостално пружати здравствену заштиту (самостални рад) у здравственој установи, приватној пракси или код другог послодавца, ако је уписан у именик коморе. Члан 174. истог закона наводи да је здравствени радник, даном започињања обављања приправничког стажа, дужан да се упише у именик коморе у којем се води посебна евиденција о члановима коморе који су приправници. Упис у именик надлежне коморе је даље предуслов за добијање одобрења за самосталан рад (лиценце) здравственог радника, без кога подносилац није у могућности да самостално ради.  Члан 4. Закона о коморама здравствених радника наводи да је чланство у комори обавезно за све медицинске сестре и здравствене техничаре.  Члан 9. Статута Коморе мидицинских сестара и здравствених техничара Србије наводи да, комора као јавна овлашћења врши упис медицинских сестара и здравствених техничара и води именик Коморе. Члан 6. Статута прописује да је чланство у Комори обавезно за све медицинске сестре и здравствене техничаре у складу са законом.  Из претходно наведеног, намеће се закључак да је чланство у Комори обавезно и да су медицинске сестре и здравствени техничари у обавези да се упишу у комору најкасније даном започињања обављања приправничког стажа. То значи да све медицинске сестре и здравствени техничари, започињањем приправничког стажа, морају да буду чланови Коморе. Овом закључку иде у прилог и одговор у пољу обрасца е-пописа *ђ13а Рок за достављање захтева надлежном органу/организацији од стране подносиоца (ако рок постоји)* - Даном започињања приправничког стажа здравствени радник је дужан да се упише у Именик КМСЗТС и даном почињања обављања здравствене делатности.  С тим у вези, у оквиру овог поступка, потребно је поднети искључиво документацију која доказује поседовање дипломе и релевантне податке, који доказују обављање приправничког стажа, уколико медицинска сестра, односно здравствени техничар подноси захтев почетком обављања стажа. Како се у именику чланова коморе води посебна евиденција о члановима коморе који су приправници, специјализанти, специјалисти или који имају ужу специјалност, ове промене у именику треба да се евидентирају у оквиру поступка Измене података у Именику Коморе медицинских сестара и здравствених техничара Србије (када подносилац и доставља релевантне доказе за конкретне промене), док се овим поступком врши први упис медицинских сестра и здравствених техничара у Именик коморе.  У складу са претходним напоменама, предлаже се елиминација потраживања следећих докумената у оквиру овог поступка (они ће бити поднети као докази у оквиру поступка *04.07.0002 Измене података у именику Коморе медицинских сестара и здравствених техничара Србије*.   * **Документ 6: Потврда о запослењу**   Према наводима службеника, наведени документ достављају само запослени подносиоци захтева који као професију обављају здравствену делатност ради прибављања података о установи у којој је подносилац захтева запослен, периоду запослења (датум заснивања радног односа и тренутни статус).  Имајући у виду да је чланство у Комори обавезно и да су медицинске сестре и здравствени техничари у обавези да се упишу у комору најкасније даном започињања обављања приправничког стажа у складу са Законом о здравственој заштити, предлаже се да се потврда о запослењу замени потврдом о обављању приправничког стажа коју достављају медицинске сестре и здравствене техничари који се у Комору уписују даном почетка обављања приправничког стажа.  **За примену ове препоруке, није потребна измена прописа.**  РАДНА ГРУПА НИЈЕ САГЛАСНА СА ПРЕПОРУКОМ ИЗ РАЗЛОГА ШТО ПОСТОЈЕ МЕДИЦИНСКЕ СЕСТРЕ И ЗДРАВСТВЕНИ ТЕХНИЧАРИ, КОЈИ ПОДНОСЕ ЗАХТЕВ ЗА УПИС У ИМЕНИК НАКНАДНО, НАКОН ОТПОЧИЊАЊА ПРИПРАВНИЧКОГ СТАЖА.   * **Документ 7: Извод о подацима уписаним у Агенцији за привредне регистре**   Овај документ се односи на захтев за измене у Именику у оквиру поступка 04.09.0002. Медицинска сестра, односно здравствени техничар не може да оснује приватну праксу, док није уписан у Именик коморе, поред осталих услова, те самим тим и не поседује овај документ, приликом првог уписа у Комору.  **За примену ове препоруке, није потребна измена прописа.**  **РАДНА ГРУПА ЈЕ САГЛАСНА СА ПРЕПОРУКОМ.**   * **Документ 2: Извод из матичне књиге рођених**   Извод из матичне књиге рођених потражује се у поступку, по наводима службеника, ради достављања личних података подносилаца захтева за упис у именик Коморе медицинских сестара и здравствених техничара и то имену и презимену, ЈМБГ-у, месту рођења, имену мајке и имену оца.  Како подносилац захтева у поступку већ доставља личну карту у форми копије или очитаног документа, из кога се могу утврдити лични подаци подносиоца захтева, предлаже се елиминација документа, с обзиром да се и личном картом и изводом доказују исти подаци и подношење оба документа представља непотребно оптерећење подносиоца захтева.  **За примену ове препоруке, није потребна измена прописа.**  **РАДНА ГРУПА ЈЕ САГЛАСНА СА ПРЕПОРУКОМ.**   * 1. **Утврђивање правног основа и потребне документације**   ***Прописивање начина утврђивања услова и документације, која се доставља***  Како би се обезбедила потпуна правна сигурност странака у поступку, прецизнијег и јаснијег поступка, као и лакшег и транспарентнијег поступања предлаже се детаљније прописивање поступка уписа у именик Коморе медицинских сестара и здравствених техничара и то прописивањем документације, која се доставља приликом подношења захтева.  Такође, Статутом Коморе медицинских сестара и здравствених техничара потребно је прецизирати да се уз захтев подноси искључиво следећа документација:   1. Лична карта – копија или очитан документ 2. Диплома или уверење о стеченом стручном образовању и звању из научне области медицинске науке– копија; 3. Потврда послодавца о обављању приправничког стажа – оригинал. 4. Потврда о запослењу, у случају накнадног уписа у Именик, након започињања обављања приправничког стажа – копија; 5. Уверење о положеном стручном испиту или Потврда о положеном стручном испиту, у случају накнадног уписа у Именик, након започињања обављања приправничког стажа – оверена копија; 6. Уверење о држављанству– копија; 7. Уверење о незапослености, које достављају само незапослена лица како би се ослободили плаћања накнаде – копија; 8. Доказ о уплати надокнаде – копија.   У складу са препоруком 3.1, потребно је прописати да подносилац није у обавези да достави документа под р.бр. 5, 6 и 7, уколико обезбеди сагласност да орган прибави потребне податке по службеној дужности.  **За примену ове препоруке, потребно је изменити и допунити Статут Коморе медицинских сестара и здравствених техничараСрбије („Сл. гласник РС“ бр. 15/06, 21/08, 69/08, 10/12 и 85/15).**  **РАДНА ГРУПА ЈЕ САГЛАСНА СА ПРЕПОРУКОМ.**     * 1. **Образац административног захтева**   ***Прописивање обрасца захтева***  Захтев у оквиру овог поступка се подноси писано, у форми обрасца припремљеног од стране надлежног органа.  Предлаже се унапређење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то: ЈМБГ подносиоца ради прибављања податка о држављанству и незапослености, број и датум издавања Решења о положеном стручном испиту.  У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребно је изменити и допунити Статут Коморе медицинских сестара и здравствених техничара Србије („Сл. гласник РС“ бр. 15/06, 21/08, 69/08, 10/12 и 85/15).**  **РАДНА ГРУПА ЈЕ САГЛАСНА СА ПРЕПОРУКОМ.**   * 1. **Електронско подношење захтева и издавање акта**   Поступак подразумева подношење захтева надлежном органу и достављање акта подносиоцу захтева, поштом или лично. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник РС“ бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Електронско подношење захтева и достављање акта надлежног органа подносиоцу захтева ће омогућити подносиоцу захтева уштеде у погледу времена и трошкова.  **За примену ове препоруке није потребна измена прописа.**  **РАДНА ГРУПА ЈЕ САГЛАСНА СА ПРЕПОРУКОМ.**   * 1. **Евиденције**   ***Објављивање и ажурирање постојеће евиденције***  Надлежни орган води евиденцију чланова која је доступна на интернет страници Коморе медицинских сестара и здравствених техничара Србије, али је увид у евиденцију омогућен само члановима коморе, а евиденцији члан приступа уносом идентификационог и ЈМБГ броја.  Чланом 13, став 2. Статута Коморе медицинских сестара и здравствених техничара Србије прописано је да уписник у именик чланова Коморе, који води огранак Коморе, садржи следеће рубрике: редни број, датум извршеног уписа, име и презиме уписаног, матични број са датумом и местом рођења, адресом становања и пребивалишта, назив установе, односно приватне праксе, односно другог послодавца код кога је уписани запослен, број и датум коначног решења о извршеном упису, датум почетка рада, односно престанка рада уписаног, диплома о завршеном школовању и уверење о положеном стручном испиту, држављанство, број и датум издавања чланске карте - идентификациони број, подаци о чланарини, напомена.  Чланом 14., став 1. Статута Коморе медицинских сестара и здравствених техничара Србије прописано је да се именик, са наведеним подацима, води као књига и као збир података укњижених електронским путем.  Предлаже се да се пропише обавеза Коморе да све податке из именика чланова учини јавно доступним на званичној интернет страници коморе, осим података чије објављивање није у складу са Законом о заштити података о личности. Такође, предлаже се прописивање обавезе Коморе медицинских сестара и здравствених техничара Србије да, у року од 2 радна дана од издавања решења за упис у Именик коморе / измене података у Именику, објави податке/измене података из именика на званичној интернет страници Коморе.  Ова препорука ће омогућити другим органима олакшано прибављање података по службеној дужности, али и транспарентност података о члановима Коморе медицинских сестара и здравствених техничара Србијеза ширу јавност.  **За примену ове препоруке, потребно је изменити и допунити Статут Коморе медицинских сестара и здравствених техничара Србије („Сл. гласник РС“ бр. 15/06, 21/08, 69/08, 10/12 и 85/15).**  **РАДНА ГРУПА ЈЕ САГЛАСНА СА ПРЕПОРУКОМ.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Нацрт**  **Одлука о изменама и допунама Статута Коморе медицинских сестара и здравствених техничара Србије**  У Статуту Коморе медицинских сестара и здравствених техничара Србије („Сл. гласник РС“ бр. 15/06, 21/08, 69/08, 10/12 и 85/15), у члану 12. после става 3. додају се нови ст. 4. и 5. који гласе:  „Упис у именик врши се на основу захтева, који је одштампан уз овај статут и чини његов саставни део, уз који се доставља следећа документација:   1. лична карта – копија или очитан документ 2. диплома или уверење о стеченом стручном образовању и звању из научне области медицинске науке– копија; 3. потврда послодавца о обављању приправничког стажа – оригинал. 4. потврда о запослењу, у случају накнадног уписа у именик, након започињања обављања приправничког стажа – копија; 5. уверење о положеном стручном испиту или потврда о положеном стручном испиту, у случају накнадног уписа у именик, након започињања обављања приправничког стажа – оверена копија; 6. уверење о држављанству – копија; 7. уверење о незапослености, које достављају само незапослена лица како би се ослободили плаћања накнаде – копија; 8. доказ о уплати накнаде – копија.   Доказе из тачке . 5), 6) и 7, прибавља комора по службеној дужности, уз сагласност подносиоца захтева.  Комора по службеној дужности прибавља податке из службених евиденција и подносилац захтева није у обавези да достави документа из става 4. тач.5), 6) и 7) овог члана, изузев ако подносилац захтева изричито изјави да ће те податке прибавити сам.  Досадашњи став 4. постаје став 6.  Члан 2.  У члану 13. после става 3 додају се нови ст. 4. и 5. који гласе:  „Сви подаци из именика чланова коморе су јавно доступни на званичној интернет страници коморе, осим података чије објављивање није у складу са законом о заштити података о личности.  Податке из става 4. овог члана, комора објављују на својој званичној интернет страници у року од 2 радна дана од издавања решења за упис, односно измену података у именик коморе“  Члан 3.  Ова одлука ступа на снагу осмог дана од дана објављивања у Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Преглед одредби СтатутаКоморе медицинских сестара и здравствених техничара Србије које се мењају**  Члан 12.  Комора у складу са Законом води именике:  – именик свих чланова Коморе, који води огранак Коморе на чијем подручју члан Коморе има пребивалиште,  – именик издатих, обновљених и одузетих лиценци чланова Коморе који води Комора,  – именик изречених дисциплинских мера члановима Коморе који води огранак Коморе.  Именик издатих, обновљених и одузетих лиценци члановима коморе води се по службеној дужности у складу са законом.  Именик из става 2. овог члана садржи податке неопходне за издавање, обнављање и одузимање лиценце у складу са законом.  УПИС У ИМЕНИК ВРШИ СЕ НА ОСНОВУ ЗАХТЕВА, КОЈИ ЈЕ ОДШТАМПАН УЗ ОВАЈ СТАТУТ И ЧИНИ ЊЕГОВ САСТАВНИ ДЕО, УЗ КОЈИ СЕ ДОСТАВЉА СЛЕДЕЋА ДОКУМЕНТАЦИЈА:  1)ЛИЧНА КАРТА – КОПИЈА ИЛИ ОЧИТАН ДОКУМЕНТ  2)ДИПЛОМА ИЛИ УВЕРЕЊЕ О СТЕЧЕНОМ СТРУЧНОМ ОБРАЗОВАЊУ И ЗВАЊУ ИЗ НАУЧНЕ ОБЛАСТИ МЕДИЦИНСКЕ НАУКЕ– КОПИЈА;  3)ПОТВРДА ПОСЛОДАВЦА О ОБАВЉАЊУ ПРИПРАВНИЧКОГ СТАЖА – ОРИГИНАЛ.  4)ПОТВРДА О ЗАПОСЛЕЊУ, У СЛУЧАЈУ НАКНАДНОГ УПИСА У ИМЕНИК, НАКОН ЗАПОЧИЊАЊА ОБАВЉАЊА ПРИПРАВНИЧКОГ СТАЖА – КОПИЈА;  5)УВЕРЕЊЕ О ПОЛОЖЕНОМ СТРУЧНОМ ИСПИТУ, У СЛУЧАЈУ НАКНАДНОГ УПИСА У ИМЕНИК, НАКОН ЗАПОЧИЊАЊА ОБАВЉАЊА ПРИПРАВНИЧКОГ СТАЖА – КОПИЈА;  6)УВЕРЕЊЕ О ДРЖАВЉАНСТВУ – КОПИЈА;  7)УВЕРЕЊЕ О НЕЗАПОСЛЕНОСТИ, КОЈЕ ДОСТАВЉАЈУ САМО НЕЗАПОСЛЕНА ЛИЦА КАКО БИ СЕ ОСЛОБОДИЛИ ПЛАЋАЊА НАКНАДЕ – КОПИЈА;  8)ДОКАЗ О УПЛАТИ НАКНАДЕ – КОПИЈА.  КОМОРА ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СЛУЖБЕНИХ ЕВИДЕНЦИЈА И ПОДНОСИЛАЦ ЗАХТЕВА НИЈЕ У ОБАВЕЗИ ДА ДОСТАВИ ДОКУМЕНТА ИЗ СТАВА 4. ТАЧ.5), 6) И 7) ОВОГ ЧЛАНА, ИЗУЗЕВ АКО ПОДНОСИЛАЦ ЗАХТЕВА ИЗРИЧИТО ИЗЈАВИ ДА ЋЕ ТЕ ПОДАТКЕ ПРИБАВИТИ САМ.  Решење о упису у именик свих чланова Коморе, доноси председник Извршног одбора огранка Коморе  Члан 13.  Именик Коморе састоји се из регистра и збирке исправа.  Регистар у именику чланова Коморе који води огранак Коморе садржи следеће рубрике:  – редни број,  – датум извршеног уписа,  – име и презиме уписаног,  – матични број са датумом и местом рођења, адресом становања и пребивалишта,  – назив установе, односно приватне праксе, односно другог послодавца код кога је уписани запослен,  – број и датум коначног решења о извршеном упису,  – датум почетка рада, односно престанка рада уписаног,  – диплома о завршеном школовању и уверење о положеном стручном испиту,  – држављанство,  – број и датум издавања чланске карте - идентификациони број,  – податке о чланарини,  – напомена.  Регистар именика изречених дисциплинских мера члановима Коморе садржи позив на редни број и датум извршених уписа у именик чланова Коморе, остале елементе из става 2. овог члана, датум коначности изречене дисциплинске мере, врсту дисциплинске мере, као и време њеног трајања.  СВИ ПОДАЦИ ИЗ ИМЕНИКА ЧЛАНОВА КОМОРЕ СУ УЧИНИ ЈАВНО ДОСТУПНИ НА ЗВАНИЧНОЈ ИНТЕРНЕТ СТРАНИЦИ КОМОРЕ, ОСИМ ПОДАТАКА ЧИЈЕ ОБЈАВЉИВАЊЕ НИЈЕ У СКЛАДУ СА ЗАКОНОМ О ЗАШТИТИ ПОДАТАКА О ЛИЧНОСТИ.  ПОДАТКЕ ИЗ СТАВА 4. ОВОГ ЧЛАНА, КОМОРА ОБЈАВЉУЈУ НА СВОЈОЈ ЗВАНИЧНОЈ ИНТЕРНЕТ СТРАНИЦИ У РОКУ ОД 2 РАДНА ДАНА ОД ИЗДАВАЊА РЕШЕЊА ЗА УПИС, ОДНОСНО ИЗМЕНУ ПОДАТАКА У ИМЕНИК КОМОРЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднет 4.210 захтева за Упис у именик Коморе медицинских сестара и здравствених техничара Србије.  Директан утрошак спровођења овог поступка за привредне субекте на годишњем нивоу износио је 11.948.250,67 РСД, што је еквивалентно износу од 98.240,95 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 6.427.981,96 РСД или 52.852,18 ЕУР.  Ове уштеде износе 53,80 % укупних директних трошкова привредних субјеката у поступку. | |