**ПОЈЕДНОСТАВЉЕЊЕ ПОСТУПКА** **ИСПИСА ИЗ ИМЕНИКА ЧЛАНОВА КОМОРЕ МЕДИЦИНСКИХ СЕСТАРА И ЗДРАВСТВЕНИХ ТЕХНИЧАРА СРБИЈЕ**

|  |  |
| --- | --- |
| **Назив административног поступка** | **Испис из именика чланова Коморе медицинских сестара и здравствених техничара Србије** |
| **Шифра поступка** | 04.09.0009 |
| **Регулаторно тело**  **(надлежно за спровођење препоруке)** | Министарство здравља  Комора медицинских сестара и здравствених техничара Србије |
| **Правни оквир којим је уређен административни поступак** | * Закон о коморама здравствених радника („Сл. гласник РС“ бр. 107/2005, 99/2010, 70/2017-УС) * Упутство о упису и вођењу Именика чланова коморе медицинских сестара и здравствених техничара Србије |
| **Прописи које треба променити /донети/укинути да би се спровеле препоруке** | 1. Упутство о упису и вођењу Именика чланова коморе медицинских сестара и здравствених техничара Србије |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове подносиоцима захтева, јер се од подносиоца тражи непотребна документација. Посебан рок за доношење решења није прописан, услед чега се у поступку примењује општи рок, чија примена није адекватна. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку. Такође додатни простора за оптимизацију постоји на тај начин што ће се омогућити издавање акта електронским путем. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  |  |  | | *Елиминација непотребне документације* |  | X |  | | **Образац административног захтева** |  | | | | *Увођење обрасца захтева* | X |  | **1.** | | **Рокови** |  |  |  | | *Прописивање рока посебним прописом* | X |  | **1.** | | **Увођење е-управе** |  | X |  | | |
|  | |
| 1. **ОБРАЗЛОЖЕЊЕ** | |
| * 1. **Документација**      1. **Елиминација непотребне документације**   Упутством о упису и вођењу Именика чланова коморе медицинских сестара и здравствених техничара Србије у члану 13. прописано је да се испис из Именика коморе спроводи између осталог на захтев члана коморе, при чему се не наводи било каква документација.  Непотребно се од подносиоца захтева тражи да достави одређена документа ради одлучивања о захтеву, имајући у виду да је испис из коморе ствар личног избора, те је стога испис потребно спровести искључиво и само на основу захтева члана без икакве додатне документације, као што то раде остале коморе здравствених радника.  Сходно наведеном предлаже се елиминација следећих документа који се достављају уз захтев.   * Уверење Националне службе за запошљавање да је лице члан Коморе на евиденцији незапослених лица, односно да има статус незапосленог лица. * Решење о утврђивању права на старосну пензију за члана Коморе   **За примену ове препоруке, није потребна је измена прописа.**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми лично, путем поште или електронским путем.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то ( Име и презиме, број лиценце број)  У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребна је измена и допуна Упутства о упису и вођењу Именика чланова коморе медицинских сестара и здравствених техничара Србије.**   * 1. **Рокови**      1. **Прописивање рока посебним прописом**   Како посебан рок за решавање по пријави захтева није прописан, у поступку се примењује рок прописан чланом 145, став 3. Закона о општем управном поступку од 60 дана од дана покретања поступка.  Како у конкретном случају Комора врши само испис из Коморе предлаже се да се пропише рок од 15 дана за решавање по захтеву по узору на члан 11. став 1. Закона о коморама здравствених радника којим је прописано да се решење о упису у именик коморе доноси у року од 15 дана од дана подношења захтева. Сходно наведеном целисходно је да се исти рок пропише и за доношење Решења о брисању члана Коморе из Именика чланова Коморе медицинских сестара и здравствених техничара Србије  **За примену ове препоруке, потребна је допуна члана 14. Упутства о упису и вођењу Именика чланова коморе медицинских сестара и здравствених техничара Србије**   * 1. **Увођење е-управе**   Поступак подразумева подношење захтева надлежном органу поштом, лично или електронским путем али не постоји могућност издавања акта електронским путем, тако да још увек није успостављена пуна електронска управа.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  До успостављања пуне е-управе, предлаже се омогућавање подношења захтева електронским путем, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **Упутство о упису и вођењу Именика чланова коморе медицинских сестара и здравствених техничара Србије**  У члану 13. Упутства о упису и вођењу Именика чланова коморе медицинских сестара и здравствених техничара Србије после става 1. додаје се нови став 2. који гласи:  „Захтев за испис из Именика, подноси се на прописаном обрасцу, који је саставни део овог Упутства.“  У члану 14. После речи: „огранка Коморе“, додаје се запета и речи:“ у року од 15 дана од дана подношења захтева, односно сазнања Коморе да су испуњени услови за брисање из члана 13. алинеја 2.-5. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Преглед одредби Упутства о упису и вођењу Именика чланова коморе медицинских сестара и здравствених техничара Србије, које се допуњују**  Члан 13.  Испис из Именика извршиће се у случају стицања следећих услова:   * на основу захтева члана, од дана достављања решења о брисању из Именика коморе * лишењем пословне способности, од дана правоснажности одлуке о лишењу пословне способности, * изрицањем мере Суда части Коморе о одузимању лиценце, од дана коначне одлуке Суда части, * не плаћањем чланарине, у току шест месеци, након истека тог периода, * смрћу члана коморе.   ЗАХТЕВ ЗА ИСПИС ИЗ ИМЕНИКА, ПОДНОСИ СЕ НА ПРОПИСАНОМ ОБРАСЦУ, КОЈИ ЈЕ САСТАВНИ ДЕО ОВОГ УПУТСТВА.  Члан 14.  Решење о брисању из Именика Коморе доноси председник извршног одбора огранка Коморе, У РОКУ ОД 15 ДАНА ОД ДАНА ПОДНОШЕЊА ЗАХТЕВА, ОДНОСНО САЗНАЊА КОМОРЕ ДА СУ ИСПУЊЕНИ УСЛОВИ ЗА БРИСАЊЕ ИЗ ЧЛАНА 13. АЛИНЕЈА 2.-5. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 335.075,88 РСД. Усвајање и примена препорука ће донети привредним субјектима годишње директне уштеде од 150.119,11 РСД или 1.234,97 ЕУР. Ове уштеде износе 44,83% укупних директних трошкова привредних субјеката у поступку.  Усвајање препоруке ће допринети поједностављењу административног поступка, уштеди времена и истоветности поступања. | |